CELEX: 32012D0752
Language: el
Date: 2012-12-04 00:00:00
Title: 2012/752/ΕΕ: Εκτελεστική απόφαση της Επιτροπής, της 4ης Δεκεμβρίου 2012 , που επιτρέπει σε εργαστήριο στην πρώην Γιουγκοσλαβική Δημοκρατία της Μακεδονίας να διενεργεί ορολογικές δοκιμασίες για να ελέγξει την αποτελεσματικότητα των αντιλυσσικών εμβολίων [κοινοποιηθείσα υπό τον αριθμό C(2012) 8757]  Κείμενο που παρουσιάζει ενδιαφέρον για τον ΕΟΧ

6.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/47
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Δεκεμβρίου 2012
   που επιτρέπει σε εργαστήριο στην πρώην Γιουγκοσλαβική Δημοκρατία της Μακεδονίας να διενεργεί ορολογικές δοκιμασίες για να ελέγξει την αποτελεσματικότητα των αντιλυσσικών εμβολίων
   [κοινοποιηθείσα υπό τον αριθμό C(2012) 8757]
   (Κείμενο που παρουσιάζει ενδιαφέρον για τον ΕΟΧ)
   (2012/752/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2000/258/ΕΚ ορίζει την Agence Française de Sécurité Sanitaire des Aliments (AFSSA), στο Nancy της Γαλλίας (που έχει ενσωματωθεί από την 1η Ιουλίου 2010 στην Agence nationale de sécurité sanitaire de l’alimentation, de l’environnement et du travail, ANSES), ως το ειδικό ινστιτούτο για τον καθορισμό των κριτηρίων που είναι αναγκαία για την τυποποίηση των ορολογικών δοκιμασιών ελέγχου της αποτελεσματικότητας των αντιλυσσικών εμβολίων.
            
         
               (2)
            
            
               Η εν λόγω απόφαση προβλέπει επίσης ότι η ANSES πρέπει να τεκμηριώνει την αξιολόγηση των εργαστηρίων τρίτων χωρών που έχουν υποβάλει αίτηση για να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων.
            
         
               (3)
            
            
               Η αρμόδια αρχή της πρώην Γιουγκοσλαβικής Δημοκρατίας της Μακεδονίας έχει υποβάλει αίτηση για την έγκριση εργαστηρίου για τη λύσσα του Κτηνιατρικού Ινστιτούτου στην εν λόγω τρίτη χώρα για να εκτελεί τις εν λόγω ορολογικές δοκιμασίες. Η εν λόγω αίτηση υποστηρίζεται από την ευνοϊκή έκθεση της ANSES, με ημερομηνία 3 Σεπτεμβρίου 2012, της αξιολόγησης του εν λόγω εργαστηρίου.
            
         
               (4)
            
            
               Θα πρέπει, επομένως, να επιτραπεί στο εν λόγω εργαστήριο να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων στα σκυλιά, τις γάτες και τα κουνάβια.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 3 παράγραφος 2 της απόφασης 2000/258/ΕΚ, επιτρέπεται στο ακόλουθο εργαστήριο να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων στα σκυλιά, τις γάτες και τα κουνάβια:
   
               Laboratory for rabies of the Veterinary Institute
            
         
               Faculty of Veterinary Medicine
            
         
               Lazar Pop-Trajkov 5-7
            
         
               1000 Skopje
            
         
               Πρώην Γιουγκοσλαβική Δημοκρατία της Μακεδονίας
            
         Άρθρο 2
   Η παρούσα απόφαση εφαρμόζεται από την 1η Ιανουαρίου 2013.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Δεκεμβρίου 2012.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 79 της 30.3.2000, σ. 40.